Νέα Κερασούντα Πρέβεζας

Η Νέα Κερασούντα είναι οικισμός της Ηπείρου στην Περιφερειακή Ενότητα Πρεβέζης.

 Γεωγραφικά - ιστορικά στοιχεία 
Η Νέα Κερασούντα βρίσκεται προς τα νότια όρια με την Περιφερειακή Ενότητα Άρτας, σε υψόμετρο 22 μέτρα ενώ απέχει περίπου 7 χλμ. Ν.-ΝΔ. από την Φιλιππιάδα και 15 χλμ. Δ. από την Άρτα.  

Το χωριό ιδρύθηκε μετά την Μικρασιατική Καταστροφή από Πόντιους πρόσφυγες με καταγωγή κυρίως από την Κερασούντα του Πόντου, τα περίχωρά της και από το Πουλατζάκ. Μαζί τη Νέα Σαμψούντα, τη Νέα Σινώπη και τον Αρχάγγελο θεωρούνται τα προσφυγοχώρια της Πρέβεζας. 

Στα δυτικά, στην κατεύθυνση προς την Πέτρα, υπάρχει η ακρόπολη του αρχαίου Βουχετίου και των μεσαιωνικών Ρωγών. Οι πρώτες οχυρώσεις της ακρόπολης έγιναν τον 5ο π.Χ. αιώνα, όταν άρχισαν οι συγκρούσεις μεταξύ των Ηλείων αποίκων και των Κασσωπαίων Ηπειρωτών. Το Βουχέτιο καταστράφηκε το 167 π.Χ. κατά την ρωμαϊκή εισβολή από τους Ρωμαίους του Αιμίλιου Παύλου μαζί με 70 άλλες πόλεις της Ηπείρου. 

 Διοικητικά - πληθυσμιακά στοιχεία 
Αναφέρεται επίσημα ως ξεχωριστός οικισμός, γραμμένη ως Νέα Κερασσούς (με δύο "σ") το 1928 να απογράφεται στην τότε κοινότητα Νέας Φιλιππιάδος ενώ την ίδια χρονιά με το ΦΕΚ 175Α - 28/08/1928 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά της διορθώθηκε σε Νέα Κερασούς (με ένα "σ"). Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με το Ηλιοβούνι αποτελούν κοινότητα που ανήκει στη Δημοτική Ενότητα Φιλιππιάδας του Δήμου Ζηρού και σύμφωνα με την απογραφή 2011 είχε πληθυσμό 827 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10594 (σελ. 120 του pdf). Οι απογραφές πληθυσμού είναι: 
+ΈτοςΠληθυσμός1951461196166619717221981823199192520018202011827

 Εξωτερικοί σύνδεσμοι 

 Βουχέτιο – Κάστρο Ρωγών από τον ιστότοπο https://www.visitpreveza.gr/.

 Παραπομπές 

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού